《次洪景伯韵 其一》
宋代·曾惇

午夜崩腾玉马飞，春前腊后未为迟。正怜灞上诗无继，似与山阴客有期。

摇荡江花迷远渚，埋藏海峤失多歧。谁能作句催端水，清绝台州别驾诗。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。